Farshid Moussavi

**Farshid Moussavi** (Shiraz, Iran, 1965eko abuztua) britainiar arkitektoa eta irakaslea da. 2011n, Moussavik bere estudioa ireki zuen Londresen, FMA (Farshid Moussavi Architecture) siglekin.

## Biografia 
Iranen jaio zen. 1979an, familiarekin batera Londresera emigratu zuen. Dundeeko Unibertsitatean eta The Bartlett School of Architecture-n hasi zituen arkitektura-ikasketak, eta, ondoren, Harvard Unibertsitateko Graduate School of Design eskolan espezializatu zen.

## Lan ibilbidea 
Mundu profesionalean hasi zen lanean Renzo Piano estudioan, Genovan lehenik, eta Rotterdamen, OMA enpresarako. 1993an Londresera itzuli zenean, Architectural Associationen eskolak emateko kontratatu zuten, eta 2000. urtera arte jardun zuen horretan.[ezkerrera|thumb|203x203px|[Fitxategi:Photograph of translated versions of the Function of Ornament by Farshid Moussavi.jpg|thumb|210x210px|ezkerrera]]

1995ean FOAren (Foreign Office Architects) sortzaileetako bat izan zen Alejandro Zaerarekin batera, eta urte horretan bertan Yokohamako portua birmoldatzeko lehen saria irabazi zuten. Halaber, proiektu ugari garatu zituzten hainbat herrialdetan, hala nola Espainian, Herbehereetan, Turkian, Ingalaterran, Hego Korean eta Malaysian. 2002ko Veneziako Arkitektura Biurtekorako pabiloi britainiarraren diseinuaz ere arduratu ziren.

2002tik 2005era, Vienako Arte Ederren Akademiako zuzendaria izan zen, eta 2005az geroztik, Harvardeko Unibertsitateko Graduate School of Design irakaskuntzarekin bateratu zuen bere jarduera profesionala. Gainera, irakasle bisitari gisa AEBko Columbia edo Princeton unibertsitateetara joan da. AEB edo Belgikako Hoger Institut de Gante eta Belgikako Rotterdamen eta Herbehereak.

2011n, Moussavik bere estudioa ireki zuen Londresen, FMA (Farshid Moussavi Architecture) siglekin.  Architectural Review aldizkariko zutabegile lanetan jardun du.

## Argitaratutako lanak 
* *The Function of Form* lanaren argazkiak, 2013. Turkieraz-ingelesez.
* *The Function of ornament* , 2013

## Sariak eta aintzatespenak 
* Enric Miralles saria, 2003      
* Kanagawa Arkitektura Saria, Japonia, 2003
* RIBA, 2004      
* Veneziako Bienaleko Leoia, 2004      
* RIBA, 2005      
* RIBA, 2006     
* RIBA, 2008      
* Urban Land Institute Award for Excellence, 2008      
* RIBA, 2009      
* Civic Trust Award, 2010      
* International Architecture Award, 2010      

## Iruditegia 

Fitxategi:Parc dels Auditoris (3407382671).jpg|Auditorio parkea, Farshid Moussavi eta Alejandro Zaera-Polo atkitektoen lana, 2009 
Fitxategi:Residential Complex in La Defense Nanterre.jpg|Farshid Moussavi Architecture-k diseinatua, Cimputerrek Egoitza Gunearen irudia sortu zuen La Defense Nanterre-n, 2012
Fitxategi:MOCA Cleveland 2014.jpg|Cleveland Arte garaikide Museoa, 2014
Fitxategi:La Folie Divine Montpellier FMA.jpg|Residential Tower, Folie, Montpellier, Frantzia, Housing, FMA, Farshid Moussavi, Farshid Moussavi Architecture, 2016
Fitxategi:Osanbashi Passenger Terminal - Satoru Mishima.jpg|Yokohamako bidaiarien nazioarteko terminalaren airetiko argazkia. Farshid Moussavi Architecture (FMA), Foreign Office Architects-etik transferitua (FOA)

## Erreferentziak 
## Kanpo estekak 
* FMAren web ofiziala